Още като младеж той влиза в английската армия. Изпратен е в Америка в началото на Френската и индианска война като офицер. В края на войната се оттегля и се установява в Бостън. След това се премества на границата в Пенсилвания, където е купил 4000 акра земя в долината Лагониер. Тази земя е спорна с индианците, тъй като се намира на запад от линията, определена с кралската прокламация от 1763 г. През 1768 г. с договора от Форт Стануикс земята е дадена на англичаните от ирокезите, но делаварите и шоуните, живеещи там продължават да я считат за своя собственост.